stanford-oval/wikipedia huggingface dataset:
עוגה
סוגי עוגות

עוגה בחושה היא עוגה שבה רובם המוחלט של מרכיביה מעורבלים יחד, ידנית או במערבל מזון. בדרך כלל הכנת עוגה זו מתחילה בערבול השמן והסוכר וממשיכה בהוספת ביצים, חומרי הטעם ולבסוף הקמח שעורבב מראש עם חומרי תפיחה.
עוגת תופין (נקראת גם עוגת ספוג, לייקח או טורט) היא עוגה המכילה כמות גדולה של קצף ביצים במטרה להחדיר אוויר לבלילת העוגה כך שתהיה אוורירית יותר. עוגות תופין יוצאות גבוהות וקלות במרקמן ואפשר למלא אותן ולצפות אותן בקרמים וקצפות וכך ליצור עוגות מפוארות.
רולדה היא עוגת תופין שנאפתה בתבנית שטוחה, וגולגלה יחד עם מילוי קרם, קצפת או ריבה תוך ניצול גמישותה, המושגת באמצעות קצף הביצים.
עוגת שמרים היא עוגה המבוססת על בצק שמרים. עוגות אלה הן כבדות ועשירות, בעלות ריח ייחודי, ונשמרות היטב בקירור. באבקה היא עוגת שמרים עם מילוי.
מאפין הוא עוגה אישית הנאפית בתבנית שקעים.
סופלה מתוק הוא מאפה תפוח שבסיסו חלבוני ביצים מוקצפים המקנים לו את מרקמו וגובהו.
פאי הוא מאפה שטוח ונמוך שבסיסו בצק פריך והוא ממולא בפירות, קרמים או קצפת. לרוב נאפה בשני שלבים: ראשית הקלתית (בסיס הבצק) נאפית בצורת קערה עד לקשיות בינונית, ואז נכנס המילוי והפאי חוזרת לאפיה מלאה.
קלאפוטי היא עוגה צרפתית העשויה מפירות אפויים בבלילה נוזלית ועשירה.
עוגות ללא אפייה הן עוגות שמתבססות על מוצר אפוי מוכן כגון בישקוטים או ביסקוויטים והכנתן אינה כוללת כלל אפייה.
עוגת שכבות היא עוגה המורכבת ממספר שכבות, השכבות השונות יכולות להיות קומות של בצק מסוים אחד או קומות מבצקים שונים. השכבות האחרות יכולות להיות עשוים מ'קרם' או מקצפת.
סוגי עוגות > עוגות חגיגיות

עוגת יום הולדת היא חלק מחגיגות ימי הולדת. נהוג להגיש לרוב עוגה בת קומה אחת שחלקה העליון משוטח, ועליו נעוצים נרות קטנים וצבעוניים. מספר הנרות על העוגה הוא הגיל הנחגג באותו יום, בדרך כלל בתוספת נר "לשנה הבאה". מקובלים גם נר או שניים בצורת ספרות המרכיבים את מספר הגיל הנחגג. חתן או כלת יום ההולדת מביע משאלה כמוסה, מכבה את הנרות ולעיתים מקבל את הפרוסה הראשונה. בנוסף מקובלת האפשרות לאפות את העוגה עצמה בצורת מספר השנים שחוגג/ת חתן/כלת יום ההולדת.
במדינות רבות במערב, עוגת חתונה היא חלק חשוב בטקס הכלולות. לרוב העוגה בעלת מבנה המונה מספר קומות ויכולה להיות בעלת צורה מפוארת. מקובל כי בקומה העליונה ביותר, שיכולה להיות בגובה פני המבקרים, מציבים פסלונים זעירים של חתן וכלה, לעיתים עשויים מרציפן אכיל. אף על פי שעוגת החתונה לרוב ייצגה פריון ושפע לזוג הטרי, תפקידה התרחב לחלק מטקס החתונה, שבו הכלה והחתן בוצעים מול האורחים פרוסה ממנה, ומאכילים זו את זה.
הערות שוליים

↑  בראשית פרק י"ח, פסוק ו'
↑  Andy Connelly, The science of cake, The Guardian, ‏9 June 2010
↑  רוביק רוזנטל, הזירה הלשונית: לא עברית ולא נעליים, באתר nrg‏, 20 במאי 2005
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
| --- | --- |
בקרת זהויות :  NLI: 987007293769005171  GND: 4165856-5  LCCN: sh85018727  NARA: 10647897  NDL: 01036849 
עוגות בחלון ראווה של מאפייה ב-Shaftesbury Avenue (אנ') ברובע וסט אנד
מבחר עוגות, עוגות אישיות ופרוסות עוגות בסניף של Saint Honore Cake Shop (אנ') בהונג קונג
מנאסה הרבסט

| --- | --- |
אין תמונה חופשית
 לידה:  1 בנובמבר 1913 גליציה, האימפריה האוסטרו-הונגרית 
 פטירה:  3 בינואר 1997 (בגיל 83) 
 מדינה:  ארצות הברית 
 פרופיל ב-IMDb
 
מנאסה הרבסט (בגרמנית: Manasse Herbst;‏ 1 בנובמבר 1913 – 3 בינואר 1997) היה שחקן וזמר גרמני. השתתף ב-416 הופעות מוצלחות של האופרטה "הפונדק הלבן" בין השנים 1930–1932 בברלין. במחצית הראשונה של שנות ה-30 ניהל מערכת יחסים עם הברון גוטפריד פון קראם, שנשפט במשפט תעמולה נאצי. בשל מוצאו היהודי והאיסור שהטילו הנאצים על עיסוקו האמנותי, נמלט הרבסט מגרמניה בשנת 1936. מאוחר יותר קיבל אזרחות אמריקאית.
ביוגרפיה

בשנת 1920 הופיע הרבסט בסרט האילם "פאפא היידן", בו גילם את בנו הצעיר של המלחין יוזף היידן. בשנת 1926 שיחק בסרט האילם "בנו של חניבעל". בין השנים 1930–1932 השתתף ב-416 הופעות של האופרטה "בפונדק הלבן" ("Im weissen Rössl") בתיאטרון גרוסס שאושפילהאוס בברלין. ההפקה נחשבה לאחד משיאי התרבות של רפובליקת ויימאר, אך עוררה את זעם המשטר הנאצי, שהגדירהּ כ"אמנות מנוונת" ואסר על הצגתה עם עלייתו לשלטון בשנת 1933.
בשנת 1931 פגש הרבסט בן ה-17 את גוטפריד פון קראם הנשוי בן ה-21 במועדון הלילה של ברלין, אלדורדו כאשר האחרון היה בתחילת דרכו כאלוף טניס. הם היו חברים קרובים עד להגירתו הכפויה של הרבסט.
באפריל 1937 נחקר פון קראם על ידי הגסטפו בנוגע למערכת היחסים האינטימית שלו עם הרבסט, בעקבות הלשנה של נער ליווי. עבור הנאצים הייתה החקירה הסתעפות שולית בפרשת בלומברג-פריטש. כדי להקל על עונשו, ניסה פון קראם לטעון שמערכת היחסים התקיימה לפני שהחמירו חוקי הנאצים נגד הומוסקסואליות בשנת 1935. כמו כן, הצהיר בפני החוקרים כי הרבסט סחט אותו, על מנת להפחית את עונשו בגין עבירות מטבע. פון קראם נידון לשנת מאסר, אך שוחרר על תנאי כעבור שבעה חודשים, לאחר שאמו התערבה למענו ונפגשה עם הרמן גרינג, שהיה חבר במועדון הטניס שבו שיחק.
לאחר מלחמת העולם השנייה, הרבסט, שבינתיים נישא, ביקר בגרמניה כדי להודות לפון קראם על שהציל את חייו. הרבסט התגורר מאוחר יותר בהאלנדייל, פלורידה, שם נפטר בגיל 83.
סרטים אילמים

1920: "פאפא היידן"
1926: "בנו של חניבעל"
תיאטרון

1930–1932: "פונדק הסוס הלבן" (הבמאי אריק צ'ארל), בתפקיד פיקולו
ביבליוגרפיה

Marshall Jon Fisher: Ich spiele um mein Leben. Gottfried von Cramm und das beste Tennis-Match aller Zeiten. Osburg 1990, ISBN 978-3-940731-31-9.
Andreas Pretzel: NS-Opfer unter Vorbehalt: Homosexuelle Männer in Berlin nach 1945. LIT, Münster 2002, ISBN 3-8258-6390-5.
Marshall Jon Fisher: A Terrible Splendor – Three Extraordinary Men, a World Poised for War, and the Greatest Tennis Match Ever Played. Crown/Archetype 2009. ISBN 978-0307393951ISBN 978-0307393951
Clinton Elliott: The Intimate Lives of Gay Men Past and Present. Author House 2014. ISBN 9781481765091ISBN 9781481765091
Elizabeth Wilson: Love Game – A History of Tennis, from Victorian Pastime to Global Phenomenon. Serpent’s Tail 2014. ISBN 978-1846689116ISBN 978-1846689116
הערות שוליים

↑  DER SPIEGEL, a-4ee2a0cf-0002-0001-0000-000013500725, DER SPIEGEL, ‏12 באוגוסט 1990
↑  "Homosexual Relations with a Jew". 1938Projekt (באנגלית אמריקאית). 2018-03-05. נבדק ב-2023-07-15.
↑  Papa Haydn | filmportal.de, www.filmportal.de
↑  Der Sohn des Hannibal | filmportal.de, www.filmportal.de
↑  Im weissen Rössl /30 | Operetten Legende "Walter Jankuhn" (באנגלית אמריקאית)
↑  deutschlandfunk.de, Schicksal zwischen Sport, Sexualität und Politik, Deutschlandfunk, ‏2009-07-27 (בגרמנית)
↑  Elizabeth Wilson, Love Game: A History of Tennis, from Victorian Pastime to Global Phenomenon, Serpent's Tail, 2014-05-01, ISBN 978-1-84765-878-4. (באנגלית)
↑  Klee, Ralf (2009-07-03). "Wimbledon-Legende". Der Spiegel (בגרמנית). ISSN 2195-1349. נבדק ב-2025-02-01.
| --- | --- |
בקרת זהויות :  GND: 1061894282  VIAF: 311666949   WorldCat (עם VIAF): 311666949
מולי סימס

| --- | --- |

 לידה:  25 במאי 1973 (בת 51) מוריי, ארצות הברית 
 מדינה:  ארצות הברית 
 תקופת הפעילות:  מ-1997
 מקום לימודים:  אוניברסיטת ואנדרבילט (1993)  Murray High School 
 בן או בת זוג:  סקוט סטאבר (2011–?) 
 מספר צאצאים:  3 
 http://www.mollysims.com
 פרופיל ב-IMDb
 
מולי סימס, 2008
מולי סימס (באנגלית: Molly Sims; נולדה ב-25 במאי 1973) היא דוגמנית ושחקנית אמריקאית. סימס ידועה במיוחד בשל הופעותיה בגיליון בגדי הים של ספורטס אילוסטרייטד ובשל תפקידה בתור דלינדה דליין בסדרה "לאס וגאס" (2003–2008) של רשת NBC.
ביוגרפיה

מולי סימס נולדה במוריי (אנ'), קנטקי ב-25 במאי 1973 לג'ים ודוטי סימס. בילדותה היא גרה במייפילד (אנ'), קנטקי, ולאחר מכן שבה עם משפחתה למוריי, כדי שאביה יוכל להמשיך לעבוד בחברת הספרים שלו. יש לה אח גדול, טוד. היא ממוצא גרמני מצד אמה ואנגלי וצ'רוקי מצד אביה. לאחר סיום לימודיה בבית הספר התיכון מוריי (אנ') ב-1991, סימס נרשמה לאוניברסיטת ואנדרבילט כדי ללמוד מדעי המדינה. ב-1993, כשסימס הייתה בת 19, היא עזבה את לימודיה כדי לקדם קריירה בדוגמנות.
קריירה

היא הופיעה על השער של גיליון ווג ספרד מאפריל 1997 ובגיליון של ווג פריז בספטמבר 1999.
בשנת 2001 סימס הייתה הדוגמנית הדוברת של "אולד נייבי". היא הופיעה בגיליון בגדי הים של ספורטס אילוסטרייטד בשנים 2000, 2001, 2002, 2004 ו-2006, כמו גם השתתפה מספר פעמים בתוכנית "House of Style" של MTV.
בגיליון לשנת 2006 של המגזין ספורטס אילוסטרייטד, היא הופיעה בתמונה כשהיא לובשת ביקיני בעיצובה של סוזן רוזן בשווי 30 מיליון דולר שהיה עשוי מיהלומים.
בשנים 2003–2008 סימס הופיעה כדלינדה דליין בכל חמש העונות של הסדרה "לאס וגאס".
כמו כן, היא הופיעה במספר סרטים קומיים כגון: "יס מן", "הפנתר הוורוד 2" ושיחקה בשנת 2006 בקומדיית הספורט "חמים על הספסל" שביים דניס דוגן.
ב-6 בדצמבר 2008 הופיעה סימס בווידאו "Jizz in My Pants" של להקת "The Lonely Island".
בשנת 2009 שיחקה בסרט הקומדיה "מעודדים צמודים" של וויל גלאק.
חייה האישיים

סימס היא תומכת של "Friends of El Faro", ארגון שמתנדב ומסייע לגייס כספים ל-Casa Hogar Sion, בית יתומים בטיחואנה, מקסיקו. היא הנחתה את שני אירועי גיוס הכספים האחרונים ומבקרת בבית היתומים בקביעות.
ב-2009 היא יצאה עם השחקן אהרון אקהרט.
ב-24 בספטמבר 2011 היא נישאה למפיק הקולנוע סקוט סטאבר (אנ'), בטקס שנערך בכרם בעמק נאפה. לבני הזוג שלושה ילדים, שני בנים ילידי 2012 ו-2017; ובת ילידת 2015.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | Frank McKlusky, C.I. | בחורה פצועה |  |
| 2004 | סטארסקי והאץ' | מיס פלדמן |  |
| 2006 | חמים על הספסל | ליז |  |
| 2008 | יס מן | סטפני |  |
| 2009 | הפנתר הוורוד 2 | מרגרט |  |
| 2009 | מעודדים צמודים | דיורה |  |
| 2010 | Venus & Vegas | אנג'י |  |
| 2013 | Chez Upshaw | קלייר בירד |  |
| 2020 | מיסי מסתבכת | מליסה |  |
| 2021 | יום הכן | עובדת משאבי אנוש |  |
| 2025 | סוג של בהיריון | מורה לסדנת טרום לידה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | Andy Richter Controls the Universe | טרייסי | פרק: "Holy Sheep" |
| 2003 | אזור הדמדומים | ג'נט טיילר | פרק: "Eye of the Beholder" |
| 2003–2008 | לאס וגאס | דלינדה דליין | תפקיד ראשי (5 עונות); 106 פרקים |
| 2007 | ג'ורדן | דלינדה דליין | פרק: "Crazy Little Thing Called Love" |
| 2011 | Project Accessory | מנחה | 8 פרקים שודר בערוץ Lifetime |
| 2012 | רופא להשכיר | גרייס היי אדמס | פרק: "This One's for Jack" |
| 2012 | להקת החתונות | ונסה | פרק: "Time of My Life" |
| 2013 | יומני קארי | ויקי דונובן | 2 פרקים |
| 2014 | Men at Work | קלי | פרק: "Suburban Gibbs" |
הערות שוליים

↑  הביוגרפיה של מולי סימס
↑  Molly Sims Jazzed
↑  Everett, Cristina (November 19, 2009).
"Love happens! Molly Sims confirms she is dating Aaron Eckhart"
Daily News (New York).
| --- | --- |
בקרת זהויות :  LCCN: no2010044551  VIAF: 95043077   WorldCat (עם VIAF): 95043077
תיכון קמפוס קריית שרת

| --- | --- |

אין תמונה חופשית
 בית ספר
 שכבות לימוד:  ז'-י"ב
 בעלי תפקידים
 מנהל:  אורן קמינצקי
 באחריות:   עיריית חולון
 מיקום
 מיקום:  גבעת התחמושת 23 חולון
 מדינה:  ישראל ישראל
 קואורדינטות:  32°00′22″N 34°47′27″E﻿ / ﻿32.006194401156°N 34.790772190307°E﻿ / 32.006194401156; 34.790772190307
 https://ksharet.org.il/
 he
 
תיכון קמפוס קריית שרת הוא בית ספר תיכון עירוני בשכונת קריית שרת בעיר חולון.
בבית הספר פועלות כיתות ז-י"ב כאשר המבנה המרכזי של הקמפוס מאכלס את החטיבה העליונה ואילו את חטיבת הביניים מאגדים שני מתחמים שונים בשכונה: חטיבת ביניים "אלון" וחטיבת ביניים "ארן".
בבית הספר פועלות מספר מגמות ומסלולי לימוד ביניהם: מגמת החינוך הגופני, מגמת מוזיקה, מגמת מנהיגות, מידע ונתונים, מחול, הנדסת תוכנה, אומנות, וביוטכנולוגיה.
מבנה

קמפוס קריית שרת מתחלק ל-3 מתחמים שונים:
החטיבה העליונה- בניין אשר נמצא ברח' גבעת התחמושת 23, מכיל שכבות י'- י"ב. בין השאר המתחם כולל את בניין החטיבה העליונה, אולם הכדורסל, מרכז הפיס, ואולם מחול.
חטיבת ביניים אלון- הכוללת את מגמות ומסלולים: המדעי, המוזיקה, ואת המסלול הרב-תרבותי. נמצאת ברח' קריית שמונה 13 חולון.
חטיבת ביניים ארן- הכוללת את מגמות: כדורסל, מנהיגות, אתלטיקה, המחול, והאומנות. נמצאת ברח' ששת הימים 23 חולון.
מגמות

בבית הספר נלמדים כל מקצועות החובה, אך במקצועות הבחירה ישנם מספר רב של מסלולים:
מחול- מגמת הריקוד האומנותית של בית הספר אשר תוכנית הלימודים כוללת: בלט קלאסי, מחול מודרני, קומפוזיציה, תנועה וסדנות רפרטואר.
חינוך גופני (כדורסל ואתלטיקה)- מגמת דגל המתקיימת בשתי התמחויות: כדורסל ואתלטיקה. מגמת החינוך הגופני היא מגמה שש שנתית (מכיתה ז עד כיתה י"ב). המגמה משלבת לימודים עיוניים ברמת בגרות ופעילות ספורטיבית מוגברת. תוכנית הלימודים כוללת 2 מקצועות מוגברים ברמת 5 יח"ל: חינוך גופני – עיוני: תורת הכושר הגופני, תולדות החינוך הגופני, פסיכולוגיה של הספורט ואנטומיה ופיזיולוגיה של המאמץ. בפן מעשי: על פי ההתמחות כדורסל או אתלטיקה. ומקצוע עיוני מוגבר נוסף. נבחרת הכדורסל השתתפה פעמים רבות בליגת התיכונים הארצית.
מוזיקה- משלבת לימודים עיוניים ומעשיים בתחומי המוזיקה השונים ופעילויות רבות, כגון: קונצרטים, שבוע אומנויות, וסדנאות חוץ.
הנדסת תוכנה- המשלבת לימודי 3 מקצועות של תחומי מדעי המחשב השונים, בין היתר: מערכות מידע, מדעי המחשב, תכנות בשפת C# ומודלים חישוביים.
מנהיגות- מגמה המשלבת למידה מבוססת פרויקטים PBL, מיזמים חברתיים ותרומה לקהילה, בין השאר תלמידי המגמה מגבירים לימודי אזרחות ברמה 5 יח"ל.
ביוטכנולוגיה- מגמה המשלבת לימודים מדעיים ברמה גבוהה של 3 מקצועות מדעיים הכוללים 15 יחידות לימוד בין היתר במקצועות: כימיה, מערכות ביוטכנולוגיות ויישומים ביוטכנולוגיים.
אמנות- המשלבת לימודי אומנות עיוניים ומעשיים הכוללים רישום, ציור, פיסול ואומנות פלסטית.
בוגרים

בין בוגרי בית הספר ניתן למנות את יסמין אבן, אסף אברבוך, אורטל אורן, מיכל אפשטיין, לירן דן, ירדן דנן, איילת זוסמן, מוריה זרחיה, טל שגב, עידו רוזנבלום, ענת מושקובסקי, אלון שטיין, פיטר רוט ורבים אחרים.
במלחמת חרבות ברזל נפלו כ-12 מבוגריו כשעשרה מהם נרצחו במתקפת הפתע, ואגם ברגר נחטפה לעזה. בנוסף נפלו בקרבות הבוגרים סא"ל סהר ציון מחלוף (מג"ד תקשוב שנהרג בקרב מחנה רעים), סמ"ר שי ארווס (לוחם גדוד צבר של חטיבת גבעתי שנהרג בקרב ג'באליה) וסמ"ר חיים סבח (לוחם יחידה 869 שנהרג בקרבות בחזית הצפונית בגבול לבנון מפגיעת פצמ"ר).
הערות שוליים

↑  אורי סלע‏, חיים עבר לתפקיד קרבי לפני חודשים - ונהרג מפגיעת פצמ"ר: "רצה להיות משמעותי", באתר וואלה, 9 במאי 2024
↑  אורי סלע‏, "כל פעם עוד חץ בלב": רצף האסונות של תיכון קריית שרת, באתר וואלה, 17 באוקטובר 2023
↑  ליאור ורוצלבסקי, תיכון הדמים: המורים והחברים נפרדים מעשרה נרצחים בביה"ס בחולון, באתר חדשות 13, 18 בנובמבר 2023
מדבקה לזכרו של תושב חולון סמ"ר שי ארווס, לוחם וחובש קרבי בגדוד צבר של חטיבת גבעתי, שנפל בלחימה בעזה במהלך מלחמת חרבות ברזל
מורוויד' קלארק

| --- | --- |

 לידה:  17 במרץ 1989 (בת 35) שוודיה שוודיה 
 מדינה:  הממלכה המאוחדת 
 תקופת הפעילות:  מ-2014 
 עיסוק:  שחקנית קולנוע וטלוויזיה
 מקום לימודים:  Ysgol Gyfun Bro Morgannwg  Kings Monkton School  דרמה סנטר לונדון 
 פרופיל ב-IMDb
 
מורוויד' קלארק (בוולשית: Morfydd Clark‏, הגייה: [ˈmɔrvɪð]; נולדה ב-17 במרץ 1989) היא שחקנית ולשית.
ביוגרפיה

קלארק נולדה בשוודיה ועברה עם משפחתה לפנארת', ויילס כשהייתה בת שנתיים. היא שולטת באנגלית ובוולשית. לאחר התמודדות עם דיסלקסיה והפרעות קשב, היא עזבה את בית הספר בגיל 16. ב-2009, היא התקבלה להפקה של תיאטרון המוזיקה הצעירה הבריטית של המחזה "According to Brian Haw", ולתיאטרון הלאומי לנוער של ויילס, לפני שעברה הכשרה במרכז הדרמה בלונדון.
קריירה

קלארק עזבה את מרכז הדרמה בסמסטר האחרון ללימודיה כדי לככב במחזה "Blodeuwedd" של סונדרס לואיס שהוצג בתיאטרון ג'נדלאתול סימרו. היא הופיעה במחזה "Violence and Son", בתפקיד יוליה במחזה רומיאו ויוליה בתיאטרון קרוסיביל בשפילד, ובמחזה " יחסים מסוכנים" בתיאטרון דונמר וורהאוס שצולם בשידור חי. בשנת 2016 היא גילמה את פרדריקה ורנון בסרטו של ויט סטילמן "אהבה וידידות".
בשנת 2016, היא הופיעה בסרט "The Call Up" וכקורדליה במחזה "המלך ליר", שהוצג בתיאטרון אולד ויק, ב-2017, היא שיחקה בסרט "Interlude In Prague", וגילמה את קתרין דיקנס בסרט "האיש שהמציא את חג המולד". בדצמבר 2019 דווח (ובתחילת 2020 אושר) שקלארק תגלם גרסה צעירה יותר של הדמות גלדריאל בסדרת הטלוויזיה "שר הטבעות" בהפקת פריים וידאו.
בשנת 2019, היא הופיעה בסרטים "מלתעות האימה", "ההיסטוריה האישית של דייוויד קופרפילד", ו"יופי נצחי". באותה שנה, שיחקה קלארק בתפקיד ראשי בסרט האימה הפסיכולוגי שזכה לשבחי הביקורת, "מוד הקדושה". על הופעתה, היא הייתה מועמדת בקטגוריית פרס השחקנית הטובה ביותר של פרסי הקולנוע הבריטי העצמאי לשנת 2020, ולפרס באפט"א לכוכב העולה לשנת 2021.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2014 | מאדאם בובארי | קמיל |  |
| 2014 | The Falling | פמלה צ'רון |  |
| 2016 | גאווה ודעה קדומה וזומבים | ג'ורג'יאנה דארסי |  |
| 2016 | אהבה וידידות | פרדריקה ורנון |  |
| 2016 | התיאטרון הלאומי בשידור חי: יחסים מסוכנים | ססיל וולאנג'ס |  |
| 2016 | The Call Up | שלי |  |
| 2017 | Interlude in Prague | זוזנה לובטק |  |
| 2017 | האיש שהמציא את חג המולד | קייט דיקנס |  |
| 2019 | מלתעות האימה | בת' קלר |  |
| 2019 | ההיסטוריה האישית של דייוויד קופרפילד | דורה ספינלו |  |
| 2019 | יופי נצחי | ג'יין הצעירה |  |
| 2019 | מוד הקדושה | מוד |  |
| 2024 | Starve Acre | ג'ולייט |  |
| TBA | The Duchess of Malfi |  | בשלבי הפקה |
| TBA | המלט (אנ') | אופליה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | New Worlds | אמיליה | מיני סדרת טלוויזיה |
| 2014 | משורר בניו יורק | ננסי וויקווייר | סרט טלוויזיה |
| 2015 | ארתור וג'ורג' | מרי | פרק: "1.1" |
| 2018 | רצח אופי | קרוליין בל | פרק אחד |
| 2018 | העיר והעיר (אנ') | יולנדה סטארק | 2 פרקים |
| 2018 | פטריק מלרוז | דבי היקמן | 2 פרקים |
| 2018 | Outsiders | מארי | סרט טלוויזיה |
| 2019 | חומריו האפלים | אחות קלרה | 4 פרקים |
| 2020 | דרקולה | מינה הארקר | 2 פרקים |
| 2022 | שר הטבעות | גלדריאל | סדרת טלוויזיה |
| 2023 | תעלומת הבלש החובב (אנ') | בריג'יט קונוויי | 2 פרקים |
פרסים ומועמדויות

| שנה | פרס | קטגוריה | עבודה | תוצאה | הערות |
| --- | --- | --- | --- | --- | --- |
| 2020 | חוג מבקרי הקולנוע של דבלין | פרס פריצת דרך | מוד הקדושה, ההיסטוריה האישית של דייוויד קופרפילד | זכייה |  |
| 2021 | פרסי מעגל המבקרים של לונדון | שחקנית השנה הבריטית/אירית | מוד הקדושה, יופי נצחי | זכייה |  |
| 2021 | פרסי הקולנוע העצמאי הבריטי | השחקנית הטובה ביותר | מוד הקדושה | מועמדות |  |
| 2021 | טקס פרסי האקדמיה הבריטית לקולנוע ה-74 | פרס באפט"א לכוכב העולה | עצמה | מועמדות |  |
הארי סוטאר

הארי ג'יימס סוטאר (באנגלית: Harry James Souttar נולד ב-22 באוקטובר 1998 באברדין שבסקוטלנד) הוא כדורגלן אוסטרלי-סקוטי המשחק בעמדת הבלם בקבוצת לסטר סיטי מהפרמייר ליג ובנבחרת אוסטרליה.
חיים אישיים

סוטאר הוא אחיו הצעיר של ג'ון סוטאר (אנ'), בלם נבחרת סקוטלנד וגלאזגו ריינג'רס.
קריירת מועדונים

סוטאר גדל במחלקות הנוער של ברצ'ין סיטי בויז, סלטיק ודנדי יונייטד. ב-15 במאי 2016 ערך את הופעת הבכורה שלו בקבוצה הבוגרת של דנדי יונייטד, בתיקו 3-3 נגד פרטיק ת'יסל במסגרת ליגת העל הסקוטית לעונת 2015/2016. ב-14 במאי הבקיע את שערו היחיד במדי המועדון, בניצחון 4-2 על קילמרנוק במסגרת הליגה. בסך הכל ערך שתי הופעות ליגה במדי המועדון.
ב-29 בספטמבר 2016 חתם סוטאר על חוזה לשלוש שנים בסטוק סיטי מהפרמייר ליג, והחל לשחק בקבוצת הנוער של המועדון.
ב-24 בינואר 2018 הושאל סוטאר עד לתום עונת 2017/2018 לרוס קאונטי מליגת העל הסקוטית. כבר באותו היום ערך את הופעת הבכורה שלו במועדון, בהפסד 2-0 למאת'רוול במסגרת המחזור ה-23 בליגה, בו הבקיע שער עצמי. בסך הכל ערך 13 הופעות ליגה במהלך תקופת ההשאלה, ובתום העונה ירדה רוס קאונטי לצ'מפיונשיפ הסקוטי.
ב-30 בינואר 2019 הושאל סוטאר לפליטווד טאון מהפוטבול ליג הראשונה עד לתום עונת 2018/2019. ב-18 ביולי 2019 הושאל פעם נוספת לפליטווד טאון, למשך עונת 2019/2020. בסך הכל ערך 47 הופעות ליגה במדי המועדון, בהן הבקיע ארבעה שערים.
לקראת עונת 2020/2021 חזר סוטאר לסטוק סיטי, שבינתיים ירדה לפוטבול ליג צ'מפיונשיפ. הוא ערך 61 הופעות ליגה במדי המועדון, בהן הבקיע שער אחד.
ב-31 בינואר 2023 חתם סוטאר על חוזה לחמש שנים וחצי בלסטר סיטי מהפרמייר ליג. ב-4 בפברואר ערך את הופעת הבכורה שלו במועדון, בניצחון 4-2 על אסטון וילה במסגרת המחזור ה-22 בליגה לעונת 2022/2023. הוא ערך 12 הופעות ליגה בעונה זו, שהסתיימה בירידתה של לסטר סיטי לפוטבול ליג צ'מפיונשיפ.
ב-6 באוגוסט 2024 הושאל אל שפילד יונייטד.
קריירה בינלאומית

ב-10 באוקטובר 2019 ערך סוטאר את הופעת הבכורה שלו בנבחרת אוסטרליה, בניצחון 5-0 על נבחרת נפאל במסגרת מוקדמות מונדיאל 2022. במשחק זה הבקיע את שני שערי הבכורה שלו בנבחרת.
הוא נכלל בסגל האולימפי של אוסטרליה לטורניר הכדורגל באולימפיאדת טוקיו בשנת 2021, וערך שלוש הופעות בטורניר.
סוטאר נכלל בסגל נבחרת אוסטרליה לטורניר מונדיאל 2022, וערך ארבע הופעות בטורניר.
נכלל בסגל נבחרת אוסטרליה לטורניר גביע אסיה 2023.
הערות שוליים

↑  Souttar Deal Completed באתר הרשמי של סטוק סיטי, 29 בספטמבר 2016 (באנגלית)
↑  Harry Souttar joins the club on loan באתר הרשמי של רוס קאונטי, 24 בינואר 2018 (באנגלית)
↑  SOUTTAR HEADS OUT באתר הרשמי של סטוק סיטי, 30 בינואר 2019 (באנגלית)
↑  SOUTTAR HEADS BACK TO HIGHBURY באתר הרשמי של סטוק סיטי, 18 ביולי 2019 (באנגלית)
↑  Harry completes Leicester switch באתר הרשמי של סטוק סיטי, 31 בינואר 2023 (באנגלית)
↑  SOCCEROOS SQUAD ANNOUNCED: FIFA World Cup Qatar 2022™ באתר הרשמי של נבחרת אוסטרליה, 8 בנובמבר 2022 (באנגלית)
↑  Subway Socceroos AFC Asian Cup Qatar 2023™ Squad Revealed באתר Football Australia, ‏ 22 בדצמבר 2023 (באנגלית)
| נבחרת אוסטרליה – מונדיאל 2022 |
| --- | --- | --- |
|  1 ריאן •  2 דגנק •  3 אטקינסון •  4 ראוולס •  5 קראצ'יץ' •  6 טיליו •  7 לקי •  8 רייט •  9 מקלארן •  10 חרוסטיץ' •   11 מביל •  12 רדמיין • 13 מוי •  14 מקגרי • 15 דיוק • 16 בחיץ' • 17 דבלין • 18 ווקוביץ' • 19 סוטאר • 20 דנג • 21 קואול • 22 אירוויין • 23 גודווין • 24 קינג • 25 קאמינגס • 26 באקוס • מאמן: ארנולד |  1 ריאן •  2 דגנק •  3 אטקינסון •  4 ראוולס •  5 קראצ'יץ' •  6 טיליו •  7 לקי •  8 רייט •  9 מקלארן •  10 חרוסטיץ' •   11 מביל •  12 רדמיין • 13 מוי •  14 מקגרי • 15 דיוק • 16 בחיץ' • 17 דבלין • 18 ווקוביץ' • 19 סוטאר • 20 דנג • 21 קואול • 22 אירוויין • 23 גודווין • 24 קינג • 25 קאמינגס • 26 באקוס • מאמן: ארנולד | אוסטרליה |
| נבחרת אוסטרליה – גביע אסיה בכדורגל 2023 |
| --- | --- | --- |
|  1 ריאן •  2 דנג •  3 אטקינסון •  4 ראולס •  5 בוס •  6 בויל •  7 סילברה •  8 מטקאלף •  9 פורנארולי •  10 ינגי •   11 טיליו •  12 תומאס • 13 אוניל •  14 מקגרי • 15 דיוק • 16 בחיץ' • 17 באקוס • 18 גאוסי • 19 סוטאר • 20 מילר • 21 ברג'ס • 22 אירוויין • 23 גודווין • 24 יזבכ • 25 ג'ונס • 26 אירדל • מאמן: ארנולד |  1 ריאן •  2 דנג •  3 אטקינסון •  4 ראולס •  5 בוס •  6 בויל •  7 סילברה •  8 מטקאלף •  9 פורנארולי •  10 ינגי •   11 טיליו •  12 תומאס • 13 אוניל •  14 מקגרי • 15 דיוק • 16 בחיץ' • 17 באקוס • 18 גאוסי • 19 סוטאר • 20 מילר • 21 ברג'ס • 22 אירוויין • 23 גודווין • 24 יזבכ • 25 ג'ונס • 26 אירדל • מאמן: ארנולד | אוסטרליה |
איזבל, נסיכת ברזיל

איזבל, נסיכת ברזיל (בפורטוגזית: Princesa Isabel;‏ 29 ביולי 1846, ריו דה ז'ניירו - 14 בנובמבר 1921, הסן הימי, צרפת) או דונה איזבל (Dona Isabel), הייתה הנסיכה הקיסרית האחרונה של ברזיל ומי שחתמה על חוק הזהב, שהביא לביטול העבדות בברזיל. איזבל הייתה לעוצרת של האימפריה הברזילאית מספר פעמים במהלך תקופות בהן נעדר אביה, פדרו השני, קיסר ברזיל, מהקיסרות.
אף על פי שהייתה יורשת עצר, איזבל מעולם לא הפכה לקיסרית דה פקטו מכיוון שהמוסד הקיסרי הופל בהפיכה צבאית בהנהגת דאודורו דה פונסקה בתקופת שלטון אביה והוקמה הרפובליקה הברזילאית הישנה (1889–1930) שנטשה את המוסד הקיסרי והחליפה אותו ברפובליקה נשיאותית. לאחר ההפיכה יצאה איזבל לגלות שנכפתה עליה וגרה בצרפת ביחד עם בעלה, גאסטון, רוזן אה, עד לפטירתה בשנת 1921.